  Майя Бывальцева 28-тӥ толшоре Сарапулысь ёросысь Дулесово гуртын ньылетӥ ползэ ортчоз Гынсапеглэн праздникез. Со сярысь ивортэмын интыысь администрацилэн сайтаз. Шулдыръяськон Лулчеберет юртын 12 часын кутскоз. Отын адӟытонъёс, мастер-классъёс, «Гынсапегъёсын тол маскаръяськонъёс» но «Дулесово шудонъёс» ортчозы. 12 час 30 минутэ гынсапегъёсын «Тол пужыос» дефилеен но «Зимушка-зима» концертэн праздникез сӥё-дано усьтон луоз. Со сяна, сапег гындӥсьёс но чеберлыко киужъёс лэсьтӥсь усточиос пӧлын «Чудо-валенок» адӟытон-конкурс ортчоз. Интыысь коллективъёсты сяна, ужрадэ Дэри, Каракулино, Камбарка но Кияса ёросъёсысь усточиосты но возьмало. Тегъёс: Лулчеберет Удмуртия праздникъёс  